Na temelju članka 38. stavka 5. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17, 151/22) i članka 32 Statuta Općine Biskupija (»Službeni vjesnik Šibensko-kninske županije «, broj 09/09, 4/11, 8/12 , 4/13, 2/18, 5/19, 3/20 i 3/21), Općinsko vijeće Općine Biskupija na svojoj 24. sjednici, održanoj dana 30.listopada 2024. godine, donosi

**ODLUKU**

**O USVAJANJU PLANA UKUPNOG RAZVOJA OPĆINE BISKUPIJA ZA**

**RAZDOBLJE OD 2021. – 2027.**

Članak 1.

Plan ukupnog razvoja Općine Biskupije za razdoblje od 2021. – 2027. godine predstavlja temeljni strateški akt kojim se izražava politika Općine Biskupija u pogledu jačanja cjelokupnog gospodarskog razvoja kroz kreiranje specifičnih ciljeva, prioriteta i mjera. Ovaj strateški dokument kroz primijenjene analize, pravovremeno identificira probleme i potrebe, te razvojne projekte koji će biti nosioci održivog razvoja Općine.

Članak 2.

Obavezni sadržaj Plana ukupnog razvoja utvrđen je Uredbom o smjernicama za izradu akata strateškog planiranja od nacionalnog značaja i značaja za jedinice lokalne i područne (regionalne) samouprave (»Narodne novine«, broj 37/23), kako slijedi:

1. viziju razvoja, usklađenu s Nacionalnom razvojnom strategijom i povezanim dugoročnim aktima strateškog planiranja,
2. analizu stanja i/ili opis razvojnih potreba i potencijala,
3. odabrane strateške ciljeve iz Nacionalne razvojne strategije ili povezanih hijerarhijski nadređenih akata strateškog planiranja s ciljnim vrijednostima pripadajućih pokazatelja učinka,
4. posebne ciljeve s njihovim opisom,
5. popis pokazatelja ishoda (iz biblioteke pokazatelja) s početnim i ciljnim vrijednostima svakog pojedinog pokazatelja za razdoblje važenja akta,
6. popis mjera za provedbu posebnih ciljeva s rokovima izvršenja,
7. indikativni financijski okvir s prikazom financijskih pretpostavki za provedbu posebnih ciljeva,
8. terminski plan provedbe projekata od strateškog značaja s naznačenim ključnim koracima i rokovima u provedbi (ako je primjenjivo),
9. opis primjene načela partnerstva,
10. opis usklađenosti s Nacionalnom razvojnom strategijom, sektorskim i višesektorskim strategijama,
11. opis okvira za praćenje i vrednovanje.

Članak 4.

Plan razvoja Općine Biskupija za razdoblje 2021. - 2027. čini sastavni dio ove Odluke.

Članak 5.

Ova Odluka stupa na snagu osmoga dana od dana objave u »Službenom vjesniku Šibensko - kninske županije«, a objavit će se na službenoj web stranici Općine Biskupija.

*KLASA:972-02/24-01/2*

*URBROJ:2182-17-01-24-01*

*Orlić, 30.listopada 2024.godine*

PREDSJEDNIK OPĆINSKOG VIJEĆA

Dragan Vukmirović